**ΠΑΡΑΓΡΑΦΟΣ 1.5 – Ασκήσεις - Ερωτήσεις κατανόησης**

1. **Να απαντήσετε αν είναι σωστή ή λανθασμένη καθεμιά από τις παρακάτω προτάσεις:**
2. Η αποδοτικότητα οδηγεί πάντα στην αποτελεσματικότητα.
3. Αν μια επιχείρηση διπλασιάσει την παραγωγικότητα εργασίας της, μπορεί να μειώσει κατά 50% τον αριθμό των απασχολούμενων σε αυτήν, διατηρώντας σταθερή την παραγωγή.
4. Αν τα κέρδη σε μια επιχείρηση είναι 3.200€ και τα χρησιμοποιούμενα κεφάλαια είναι 10.000€, τότε με το διπλασιασμό της οικονομικής αποδοτικότητας σημαίνει ότι τα κέρδη θα γίνουν 6.400€.
5. Ένας μαθητής τριπλασίασε τις ώρες διαβάσματος και το βαθμό αποδοτικότητάς του σε ένα μάθημα, με αποτέλεσμα να τετραπλασιάσει το βαθμό του στην εξέταση του συγκεκριμένου μαθήματος.
6. Μια επιχείρηση μείωση τα παραγωγικά της μέσα στις μισές ποσότητες και διπλασίασε την παραγωγικότητά της. Αυτό σημαίνει ότι η παραγωγή της παρέμεινε σταθερή.

**Β. Σε κάθε μία από τις παρακάτω ερωτήσεις να επιλέξετε τη σωστή απάντηση:**

**1. Ανταγωνιστικότητα σημαίνει:**

α. Ότι η επιχείρηση προσφέρει προϊόντα καλύτερης ποιότητας

β. Ότι η επιχείρηση είναι καλύτερη και μεγαλύτερη από τις υπόλοιπες

γ. Ότι η επιχείρηση προσφέρει προϊόντα των οποίων ο συνδυασμός ποιότητας και τιμής είναι καλύτερος από άλλων επιχειρήσεων

δ. Ότι η επιχείρηση προσφέρει τα προϊόντα της σε καλύτερη τιμή από τις άλλες επιχειρήσεις.

**2. Μια επιχείρηση το μήνα Απρίλιο παρήγαγε 20 μονάδες προϊόντος χρησιμοποιώντας 10 εργάτες. Η παραγωγικότητα εργασίας στην επιχείρηση είναι ίση με:**

α. 200 β. 20 γ. 2 δ. 0,5

**3. Μία επιχείρηση «Κ» χρησιμοποιεί πέντε υπερσύγχρονα μηχανήματα και παράγει 1.200 μονάδες προϊόντος τον Ιούνιο. Τον ίδιο μήνα, η παραγωγικότητα είναι 200 μονάδες προϊόντος ανά εργάτη, το καθαρό κέρδος είναι 50.000€ και τα χρησιμοποιηθέντα κεφαλαία 80.000€.**

**α.** Ο αριθμός των εργατών που χρησιμοποιεί είναι:

1. 6 εργάτες 2. 5 εργάτες 3. 4εργάτες

**β.** Η οικονομική αποδοτικότατης επιχείρησης είναι:

1. 160% 2. 41,6% 3. 62,5%

**4. Μια επιχείρηση παράγει 10.000 μονάδες προϊόντος χρησιμοποιώντας 5 εργάτες τον Αύγουστο με κέρδη 6.000€. Τον επόμενο μήνα παρήγαγε 12.000 μονάδες προϊόντος χρησιμοποιώντας 10 εργάτες με κέρδη 4.000€. Τα χρησιμοποιηθέντα κεφάλαια για το μήνα Αύγουστο αξιολογήθηκαν σε 1.500€ ενώ το Σεπτέμβριο σε 2.500€.**

**α.** Η παραγωγικότητα εργασίας ήταν καλύτερη:

1. τον Αύγουστο 2. Το Σεπτέμβριο

**β.**Η οικονομική αποδοτικότητα της επιχείρησης ήταν καλύτερη:

1. Τον Αύγουστο 2. Τον Σεπτέμβριο

**3. Οι στόχοι της επιχείρησης ήταν να παραχθούν τον Αύγουστο 12.000 μονάδες προϊόντος και το Σεπτέμβριο 12.500 μονάδες. Ποιο μήνα από τους δύο η επιχείρηση είχε μεγαλύτερη αποτελεσματικότητα ως προς την παραγωγή;**

1. το Αύγουστο 2. Το Σεπτέμβριο

1. **Αν τα έσοδα μιας επιχείρησης είναι 800.000€ και τα έξοδα της είναι 300.000€, ενώ τα χρησιμοποιηθέντα κεφάλαια είναι 1.000.000€ , τότε η οικονομική αποδοτικότητα της επιχείρησης είναι :**

α. 80% β. 50% γ. 30% δ. κανένα από τα παραπάνω

1. **Σε μια επιχείρηση απασχολούνται 50 εργάτες και παράγονται 4.000 μονάδες προϊόντος. Για να παράγει 6.720 μονάδες προϊόντος, αυξάνοντας την παραγωγικότητα εργασίας κατά 10%, η επιχείρηση πρέπει να προσλάβει:**

α. 76 εργάτες β. 34 εργάτες γ. 59 εργάτες δ. 62 εργάτες

1. **Μια επιχείρηση το Μάιο παρήγαγε 60 μονάδες προϊόντος χρησιμοποιώντας 20 εργάτες. Η παραγωγικότητα εργασίας είναι:**

α. 100 β. 10 γ. 0,5 δ. 3

1. **Μια επιχείρηση παράγει 1.000 μονάδες προϊόντος. Η οικονομική αποδοτικότητα της είναι 80%. Τα χρησιμοποιηθέντα κεφάλαια είναι 5.000 €. Η τιμή πώλησης του προϊόντος είναι:**

α. 50 β. 9 γ. 5 δ. 3

1. **Μια επιχείρηση επίπλων τον Ιανουάριο ασχολούνται 10 εργάτες και η παραγωγικότητα εργασίας ήταν 800 μονάδες ανά εργάτη. Το Φεβρουάριο μείωσε τους εργάτες κατά δύο και πέτυχε παραγωγικότητα εργασίας 1.000 μονάδες ανά εργάτη. Η επιχείρηση ως προς τον όγκο παραγωγής πέτυχε:**

α. καλύτερο αποτέλεσμα β. χειρότερο αποτέλεσμα

γ. το ίδιο αποτέλεσμα δ. κανένα από τα παραπάνω

1. **Σε μια επιχείρηση παράγει 600 μονάδες προϊόντος, με τιμή πώλησης 80€ , κόστος παραγωγής 30.000€ και χρησιμοποιηθέντα κεφάλαια 30.000€, η οικονομική αποδοτικότητα είναι:**

α. 60% β. 90% γ. 50% δ. 30%

**Να λύσετε τις παρακάτω ασκήσεις**

1. Δύο πωλήτριες ενός καταστήματος εξυπηρετούν αντίστοιχα η Α 20 πελάτισσες και η Β 30 πελάτισσες. Η Α εργάζεται 5 ώρες ενώ η Β 6 ώρες. Ποια είναι ποιο παραγωγική; Να εξηγήστε την απάντησή σας.
2. Μια επιχείρηση το έτος 2018 παρήγαγε 100.000 μονάδες προϊόντος, χρησιμοποιώντας 200 εργαζόμενους. Το καθαρό κέρδος της επιχείρησης το ίδιο έτος ανήλθε στα 500.000€ και η οικονομική της αποδοτικότητα ήταν ίση με 10%. Να βρεθούν η παραγωγικότητα της εργασίας και τα χρησιμοποιηθέντα κεφάλαια της επιχείρησης.
3. Μία βιομηχανία αλουμινίου παρήγαγε 25.850 παράθυρα με τη χρήση 40 μηχανημάτων. Η επιχείρηση πούλησε όλα τα παράθυρα με 180€ το καθένα. Το συνολικό κόστος ήταν 265.300€ και το κεφάλαιο που χρησιμοποίησε ήταν αξίας 800.000€. να βρεθεί η οικονομική αποδοτικότητα των επενδυμένων κεφαλαίων.
4. Μια επιχείρηση το Μάρτιο παρήγαγε 12.000 μονάδες προϊόντος χρησιμοποιώντας 10 εργάτες. Τον Απρίλιο παρήγαγε 9.600 μονάδες προϊόντος με άγνωστο αριθμό εργατών. Τον Απρίλιο η παραγωγικότητα εργασίας ήταν 1.200 μονάδες προϊόντος ανά εργάτη. Το αποτέλεσμα του Απριλίου από θέμα παραγωγικότητας ήταν καλύτερο ή χειρότερο από αυτό του Μαρτίου;
5. Μια αγροτική επιχείρηση καλλιεργεί 30 στρέμματα με σιτάρι. Αν η συνολική παραγωγή της είναι 120 τόνοι, να υπολογίσετε την παραγωγικότητα του εδάφους. Αν η επιχείρηση είχε στόχο να παράγει 150 τόνους, ποια η αποτελεσματικότητα της επιχείρησης;
6. Σε μια βιοτεχνία παράγονται 4.000 βαζάκια μαρμελάδας απασχολώντας 10 εργαζόμενους. Αν η παραγωγικότητα της εργασίας διπλασιασθεί, πόσοι νέοι εργαζόμενοι πρέπει να προσληφθούν για να παράγουν 20.000 βαζάκια μαρμελάδας
7. Σε μια βιομηχανία υφάσματος παράγονται 400 μπουρνούζια και το κόστος είναι 4.800€, η τιμή πώλησης του κάθε μπουρνουζιού είναι 20€ και τα χρησιμοποιηθέντα κεφάλαι10.000€. να βρεθεί η οικονομική αποδοτικότητα της επιχείρησης.